Diari Oficial de la Generalitat Valenciana


Sumari del DOGV 5094, del 16-09-2005 (2005/10923)

ORDE de 12 de setembre de 2005, de la Conselleria de Sanitat, per la qual es modifica parcialment l'Orde de 27 de maig de 2004, per la qual es regula el procediment per a la cobertura temporal de places del personal a qui li resulta d'aplicació el Decret 71/1989, de 15 de maig, del Consell de la Generalitat, sobre regulació dels òrgans de gestió de personal de la Conselleria de Sanitat i òrgans dependents.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2005/09/12/(1)/dof/vci/html**

### Dades del document

Número de DOGV
:   5094

Data del DOGV
:   16-09-2005

Secció del DOGV
:   I. DISPOSICIONS GENERALS

Número del document
:   2005/10478


Data del document
:   12-09-2005

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * administració del personal
    * treball temporal
    * administració regional
    * legislació
    * personal sanitari

ORDE de 12 de setembre de 2005, de la Conselleria de Sanitat, per la qual es modifica parcialment l'Orde de 27 de maig de 2004, per la qual es regula el procediment per a la cobertura temporal de places del personal a qui li resulta d'aplicació el Decret 71/1989, de 15 de maig, del Consell de la Generalitat, sobre regulació dels òrgans de gestió de personal de la Conselleria de Sanitat i òrgans dependents. [2005/X10208]
  
L'Orde de 27 de maig del 2004, de la Conselleria de Sanitat (DOGV núm. 4.779, de 21 de juny) regula el procediment per a la cobertura temporal de places del personal al qual resulta d'aplicació el Decret 71/1989, de 15 de maig, del Consell de la Generalitat.
  
En l'article 5.3 ?Períodes de presentació?, s'establixen distints calendaris d'inscripció i actualització de mèrits en funció de la categoria professional per a la qual se sol·licita la inscripció, perquè es distingix el personal facultatiu i sanitari de grup B de titulació, de les altres categories professionals.
  
Atés que ambdós calendaris coincidixen en el mes de novembre quant a l'actualització de mèrits dels candidats ja inscrits i d'inscripció de nous candidats per a les categories corresponents a personal facultatiu i sanitari del grup B de titulació, l'adequada gestió de la documentació aportada pels interessats fa necessària la modificació parcial de l'article esmentat.
  
Per això, d'acord amb l'article 44 de la Llei 5/1983, de 30 de desembre, de Govern Valencià, i les competències atribuïdes pel Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, i pel Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, prèvia negociació i acord de la Mesa Sectorial de Sanitat, en sessió de 21 de setembre de 2004, i després d'haver consultat el Consell Jurídic Consultiu,
  
ORDENE
  
Article únic
  
Modificació de l'Orde de 27 de maig del 2004, per la qual es regula el procediment per a la cobertura temporal de places del personal al qual resulta d'aplicació el Decret 71/1989, de 15 de maig, del Consell de la Generalitat, sobre regulació dels òrgans de gestió de personal de la Conselleria de Sanitat i òrgans dependents.
  
L'apartat 3 de l'article 5. Períodes de presentació, queda redactat de la manera següent:
  
5.3. Períodes de presentació.
  
Les sol·licituds de nous aspirants, llevat de les excepcions que s'indiquen, i la documentació acreditativa de nous mèrits de sol·licitants ja inscrits, es presentaran durant el mes de novembre de cada any. Aquests nous mèrits es presentaran en el mateix model Annex I, i haurà de presentar-se juntament amb la nova autobaremació.
  
En els casos de personal facultatiu i sanitari de grup B de titulació, les llistes estaran obertes entre els dies 1 al 15 de cada mes per a noves inscripcions, i durant els mesos de març i novembre per a l'actualització de mèrits. Les inscripcions produiran efectes dos mesos després de la data de presentació. No obstant això anterior, no s'admetran sol·licituds de nous aspirants mentre no s'haja publicat, segons que disposa l'apartat 5.6, amb caràcter definitiu, el corresponent llistat d'actualització de mèrits de sol·licitants ja inscrits.
  
Excepcionalment, la Comissió Central pot acordar l'obertura d'altres períodes, tant per a noves inscripcions com per a l'actualització. Aquests acords seran publicats en la pàgina web de la Conselleria de Sanitat i en els taulers d'anuncis de les direccions territorials de Sanitat i Àrea de Salut d'Alcoi, i es comunicaran als sindicats representats en les Comissions Central i Sectorials de Seguiment.
  
València, 12 de setembre de 2005.
  
El conseller de Sanitat,


Còpia Permalink ELI